Evolucija čoveka

Sigurni predak čoveka bio je **australopitekus** [australus = južni], koji je živeo pre oko 3 - 5 miliona godina u Južnoj Africi. Upotrebljavao je drvo i kamen kao oružje i oruđe za rad, čime je mogao da obezbedi i veće količine hrane. Bio je visok oko 150 cm i hodao je bipedalno. Zapremina lobanje je oko 500 cm3. [slika desno]

**Homo habilis** [vešt čovek] je živeo pre oko 1 - 3 miliona godina. To je najstarija poznata vrsta našeg roda - Homo. Ovo je prva vrsta hominida koja obrađuje kamen i drvo i izrađuje oružje i oruđe. Koristio je i biljnu i životinjsku hranu. Hodao je uspravno. Najznačajnija razlika u donosu na australopitekusa je povećanje zapremine lobanje koja se kreće od 500 - 800 cm3 u proseku oko 680 cm3. [slka levo]

**Homo erectus** [‘'uspravan čovek''], označavanje samo ove vrste kao ‘'uspravni ljudi'' je pogrešno jer su sve vrste, čiji su fosili otkriveni, hodali uspravno. Najznačajnija osobina je veliko povećenje zapremine lobanje u odnosu na H. habilis, jer je prosečno ona 900 - 1200 cm. Jedna od posledica povećanja mase mozga je početak intenzivnog lova na krupne životinje. Koristi sve delove ulovljene životinje - meso za ishranu, kosti za oružje i oruđe, a koža i krzno za pravljenje odeće. Ima je sposobnost artikulisnog govora. Prva vrsta među hominidama koja je napustila Afriku i počela da naseljava prvo Aziju, a zatim znatno kasnije i Evropu. Tu se formiralo nekoliko rasa - hajdelberški, pekinški i javanski čovek.[sl. desno]

**Homo sapiens** [arhaični čovek] je vrsta koja je veoma slična sa savremenim čovekom, ali pošto postoje i određene ra zlike savremeni ljudi se izdvajaju u posebnu podvrstu **Homo sapiens sapiens.** U okviru vrste H. sapiens razlikuje se više podvrsta od kojih su dve najpoznatije: neandertalac [na slici] i kromanjonac.  **Neandertalac** je bio snažne građe, odličan ratnik i lovac, ali u nedostatku hrane i ljudožder [kanibal]. Koristi vatru, sahranjuje svoje mrtve uz verske rituale - najprimitivniji oblici religije. Zapremina njegove lobanje je 1300 - 1400 cm [na slici desno].

**Kromanjonac** [levo] je zamenio neandertalca i on je direktni predak sadašnjih ljudi. Bio je nežnije građe i nešto viši rastom od neandertalca. Ima razvijen smisao za socijalni način života [međusobna saradnja i razmena stečenih znanja]. Ispoljavao je i određene umetničke veštine [crteži pronađani u pećinama u Francuskoj i Španiji]. Potpuno je ovladao artikulisanim govorom.

Od kromanjonskog čoveka razvile su se tri danas postojeće ''rase'': mongoloidna, negroidna i kavkazoidna.